5.Vloga se nanaša na 508 delavcev, ki so postali presežni v podjetju Finnair Oyj in enem podpogodbeniku. Finnair deluje v gospodarskem sektorju, razvrščenem v oddelek 51 NACE Revizija 2 (Zračni promet). Odpusti v podjetju so bili v regiji na ravni NUTS 2 Helsinki-Uusimaa (FI1B).

4.Finska je 30. decembra 2020 vložila vlogo EGF/2020/007 FI/Finnair, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 13. januarja 2021 od Finske zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 19. maja 2021.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

13.Pandemija COVID-19 je močno vplivala na letalsko industrijo zaradi omejitev potovanj in dramatičnega upada potniškega zračnega prometa. Upad števila potnikov je močno zmanjšal prihodke zračnih prevoznikov in mnoge med njimi prisilil k odpuščanju zaposlenih ali razglasitvi plačilne nesposobnosti. V aprilu 2020 se je mednarodni potniški promet zmanjšal za 98,9 % v primerjavi z aprilom 2019, 64 % svetovnih zračnih plovil pa je obstalo v skladiščih, kar je največje skrčenje v zgodovini letalstva.

11.Svetovna zdravstvena organizacija (SZO) je 11. marca 2020 razglasila svetovno pandemijo COVID-19. Evropska komisija je 27. maja 2020 v svojem sporočilu „Proračun Evropske unije (EU) kot gonilo načrta okrevanja za Evropo“ izjavila, da je zdravstvena kriza povzročila gospodarsko krizo, in določila načrt okrevanja gospodarstva. To je vključevalo ESPG kot orodje za uporabo v izrednih razmerah za pomoč osebam, ki so izgubile zaposlitev zaradi svetovne gospodarske krize.

6.Finska je vlogo vložila na podlagi merila za pomoč iz člena 4(1)(a) uredbe o ESPG, ki zahteva najmanj 500 odpuščenih presežnih delavcev v štirimesečnem referenčnem obdobju v podjetju v državi članici, vključno z delavci, ki so postali presežni pri njegovih dobaviteljih ali proizvajalcih v poproizvodni fazi, in/ali samozaposlenimi osebami, ki so prenehale opravljati dejavnost.

28.Zaradi naraščajoče brezposelnosti, ki je posledica krize, bo ponovno zaposlovanje nekdanjih delavcev Finnaira težavno. Finski organi menijo, da odpuščeni potrebujejo prilagojeno usmerjanje in podporo pri iskanju zaposlitve ter prilagojeno izpopolnjevanje in preusposabljanje, da bi izboljšali svoje možnosti za ponovno zaposlitev.

25.Prispevek letalskega sektorja h gospodarstvu Finske je znaten. V letu 2020 je industrija zaposlovala 42 000 oseb (23 000 neposrednih in 19 000 posrednih delovnih mest) ter prispevala 8,8 milijarde EUR k finskemu BDP, s čimer je predstavljala 3,2 % skupnega BDP. Finnair je največji finski letalski prevoznik s središčem na letališču Helsinki-Vantaa. Konec leta 2019 je imel Finnair 6 788 zaposlenih in upravljal promet do 132 destinacij.

24.Podjetje Finnair je moralo zmanjšati svoje stroške, da je lahko rešilo to krizo, prihranki pa so bili ustvarjeni v nepremičninah, z zakupi zrakoplovov, informacijsko tehnologijo (digitalizacijo in avtomatizacijo procesov s strankami), stroški prodaje in distribucije ter upravnimi stroški in strukturami nagrajevanja. S tem se je delovna sila zmanjšala za 1 000 delovnih mest.

22.Omejitve, ki so veljale na Finskem in tudi v drugih ciljnih državah, so močno vplivale na poslovanje podjetja Finnair, zlasti kar zadeva mednarodne in medcelinske lete. V aprilu 2020 se je zračni promet na letališču Helsinki-Vantaa skoraj v celoti ustavil in dosegel samo 1 % v primerjavi z aprilom 2019 (21 000 potnikov v aprilu 2020 v primerjavi z 1,8 milijona v aprilu 2019). V drugem četrtletju leta 2020 se je v primerjavi z drugim četrtletjem leta 2019 število letov med azijskimi in evropskimi destinacijami podjetja Finnair zmanjšalo za 92,1 %. Število potnikov se je zmanjšalo za 97,5 % s 3,9 milijona na 98 000 potnikov, zmogljivost potniškega prometa (merjena v razpoložljivih sedežnih kilometrih) pa se je zmanjšala za 97,2 %.

20.V zadnjem desetletju se je število potnikov na letališču Helsinki-Vantaa močno povečalo. Med letoma 2009 in 2019 se je število potnikov povečalo za 58 % z 12,6 milijona na 21,9 milijona. Večino potniškega prometa so predstavljali potniki na mednarodnih letih: leta 2009 jih je bilo 10,2 milijona, leta 2019 pa 18,9 milijona. V letu 2019 se je število potnikov, prepeljanih s Finnairom, povečalo za 10,3 % na 14 650 400 potnikov in doseglo nov letni rekord.

19.Podjetje Finnair je bilo po poročanju Finske močno prizadeto zaradi učinkov pandemije. Pred izbruhom COVID-19 je imelo podjetje Finnair močan finančni položaj. V letu 2019 se je prihodek podjetja Finnair povečal za 9,2 % in dosegel rekordno visokih 3 097 milijonov EUR v primerjavi z 2 836 milijoni EUR v letu 2018. Rezultat poslovanja je skupno znašal 162,8 milijona EUR v primerjavi z 256,3 milijona EUR v letu 2018, kar je 38-odstotni upad, ki ga je povzročilo povečanje stroškov goriva, materialov za zrakoplove in izdatkov za obnovo.

18.Dogodki, ki so povzročili te odpuste, so rezultat nepričakovane svetovne gospodarske krize zaradi pandemije COVID-19.

Dogodki, ki so povzročili odpuste in prenehanje opravljanja dejavnosti

Upravičenost predlaganih ukrepov

30.Prilagojene storitve, ki bodo zagotovljene presežnim delavcem, vključujejo naslednje ukrepe:

–Kovčing in drugi pripravljalni ukrepi. To vključuje: 1) strokovne ocene poklicnih kompetenc iskalcev zaposlitev in potreb po storitvah; 2) oceno kompetenc za evidentiranje udeležencev glede na njihovih kompetenc in zaposlitvenih perspektiv; 3) usposabljanje za iskanje zaposlitve in informacije o trgu dela; 4) karierni in individualni intenzivni kovčing za podporo in usmerjanje udeležencev pri iskanju zaposlitve.

–Zaposlitvene in poslovne storitve. S tem ukrepom se bodo zagotavljali poklicno usmerjanje in usmerjanje pri iskanju zaposlitve, svetovanje, ocene delovne sposobnosti in poskusno delo. Organizirali se bodo tudi zaposlovanje in informativni dogodki.

–Usposabljanje. Tu se bo zagotovil prilagojen program „Nadaljnje usposabljanje pri podjetjih“ (Further Educated with Companies (F.E.C.)), ki so ga razvili finski organi, njegov cilj pa je povezovati kandidate za delovna mesta in podjetja, ki želijo zaposlovati. Udeleženci bodo deležni tudi usposabljanj za poklicne kvalifikacije, vključno s programi, kot so razvoj podjetij, usposabljanje vodilnih delavcev, človeški viri, prodaja in trženje, umetna inteligenca, digitalna varnost, robotika, finančno upravljanje, projektno vodenje itd.

–Subvencija plače. Ta ukrep bo podpiral zaposlitev na novem delovnem mestu, in sicer z zmanjšanjem stroškov plač. Subvencija za plače bo znašala 30–50 % stroškov plač in jo bo prejel delodajalec. Znesek in trajanje subvencije sta odvisna od trajanja obdobja brezposelnosti.

–Nepovratna sredstva za zagon podjetja. Namen nepovratnih sredstev je spodbujati začetek poslovne dejavnosti in zaposlovanje posameznikov. Z nepovratnimi sredstvi za zagon podjetja se potencialnim podjetnikom zagotavlja dohodek v obdobju, predvidenem za začetek in vzpostavitev polnega poslovanja, ki traja največ 12 mesecev.

–Nadomestila za potne stroške, nastanitve in selitve se lahko zagotovijo za kritje povezanih izdatkov, nastalih med iskanjem zaposlitve ali usposabljanjem.

31.Tukaj opisani predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite.

32.Finska je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takih ukrepov.

Ocena proračuna

33.Predvideni skupni stroški znašajo 2 920 600 EUR, kar vključuje izdatke za prilagojene storitve v višini 2 730 600 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 190 000 EUR.

34.Skupni zaprošeni finančni prispevek iz ESPG znaša 1 752 360 EUR (60 % skupnih stroškov).

Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Kovčing in drugi pripravljalni ukrepi 450 1 556 700 000 Zaposlitvene in poslovne storitve 500 400 200 000 Usposabljanje 300 4 333 1 300 000 Vmesni seštevek (a): Delež svežnja prilagojenih storitev – 2 200 000 (80,57 %) Pomoči in spodbude (ukrepi na podlagi člena 7(1)(b) uredbe o ESPG) Subvencioniranje plač 60 6 000 360 000 Nadomestila za potne stroške, nastanitve in selitve 25 200 5 000 Nepovratna sredstva za zagon podjetja 20 8 280 165 600 Vmesni seštevek (b): Delež svežnja prilagojenih storitev: – 530 600 (19,43 %) Ukrepi na podlagi člena 7(4) uredbe o ESPG 1. Priprava – 0 2. Upravljanje – 160 000 3. Informiranje in obveščanje javnosti – 15 000 4. Nadzor in poročanje – 15 000 Vmesni seštevek (c): Delež skupnih stroškov: – 190 000 (6,51 %) Skupni stroški (a + b + c): – 2 920 600 Prispevek iz ESPG (60 % skupnih stroškov) – 1 752 360

35.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Finska je potrdila, da so ti ukrepi pogojeni z aktivno udeležbo ciljnih prejemnikov v dejavnostih iskanja zaposlitve ali usposabljanja.

36.Potrdila je tudi, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika.

Obdobje upravičenosti izdatkov

37.Finska je prilagojene storitve za ciljne prejemnike začela izvajati 21. oktobra 2020. Izdatki za ukrepe bodo torej upravičeni do finančnega prispevka iz ESPG od 21. oktobra 2020 do 30. decembra 2022.

38.Upravni izdatki Finske za izvajanje ESPG so se začeli 21. oktobra 2020. Izdatki za dejavnosti priprave, upravljanja, širjenja informacij in obveščanja javnosti, nadzora in poročanja so torej upravičeni za finančni prispevek iz ESPG od 21. oktobra 2020 do 30. junija 2023.

Dopolnjevanje ukrepov, ki se financirajo z nacionalnimi sredstvi ali sredstvi Unije